**“ΔΗΜΙΟΥΡΓΙΑ - ΛΕΙΤΟΥΡΓΙΑ "ΨΗΦΙΑΚΩΝ ΕΦΑΡΜΟΓΩΝ ΠΡΟΒΟΛΗΣ ΤΩΝ ΓΕΩ-ΜΝΗΜΕΙΩΝ ΤΗΣ ΛΗΜΝΟΥ”**

Το έργο «Δημιουργία-λειτουργία "Ψηφιακών εφαρμογών προβολής των γεω-μνημείων της Λήμνου”» εντάχθηκε στο Επιχειρησιακό Πρόγραμμα «Βόρειο Αιγαίο 2014-2020» με προϋπολογισμό 396.428,00€, χρηματοδότηση από το Ευρωπαϊκό Ταμείο Περιφερειακής Ανάπτυξης και δικαιούχο το Μουσείο Φυσικής Ιστορίας Απολιθωμένου Δάσους Λέσβου.

Η πρόταση αφορά στην εξειδικευμένη, θεματικά/ τεχνολογικά/ επικοινωνιακά, υποστήριξη προβολής και προώθησης των γεω-μνημείων και γεωτόπων της Λήμνου. Η πρόταση περιλαμβάνει τις κάτωθι δράσεις: Την προβολή, παρουσίαση και παραγωγή πληροφοριακού, εκπαιδευτικού και διαδραστικού υλικού - Δημιουργία ψηφιακών εφαρμογών με τεχνολογίες αιχμής, την ανάπτυξη μίας εφαρμογής για κινητές συσκευές, την δημιουργία ενός Ψηφιακού Κέντρου Ενημέρωσης, την υλοποίηση δράσεων δημοσιότητας και προβολής του Γεωπάρκου Λήμνου στον παγκόσμιο ιστό αλλά και στη διεθνή τουριστική αγορά.